**INDOKOLÁS**

**a helyi népszavazás kezdeményezéséhez szükséges választópolgárok számáról szóló 28/2017. (XII.20.) önkormányzati rendelet módosításáról szóló önkormányzati rendelethez**

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényben (a továbbiakban: Nsztv.) kapott felhatalmazás alapján a helyi önkormányzatoknak rendeletben szükséges meghatározni a helyi népszavazás kezdeményezéséhez szükséges választópolgárok számát.

A helyi népszavazás kezdeményezéséhez szükséges választópolgárok számáról szóló, jelenleg hatályos 28/2017. (XII.20.) önkormányzati rendelet 1. §-a Szombathely esetében 10 000-ben határozza meg a kezdeményezéshez szükséges választópolgárok számát.

A Közgyűlés 358/2019. (VIII.27.) Kgy. sz. határozatában határozta el, hogy a kezdeményezéshez szükséges választópolgárok száma 7000-ben kerüljön meghatározásra.

**1. §**

Módosítja a helyi népszavazás kezdeményezéséhez szükséges választópolgárok számát. A rendeletben szereplő új szám is az Nsztv. 34. § (1) bekezdés *c)* pontjában foglalt korlátok közé esik, hiszen nem kevesebb a választópolgárok 10 százalékánál, és nem több a választópolgárok 25 százalékánál.

**2. §**

A rendelet hatályba lépését tartalmazza.